Title: UZNESENIE VLÁDY SR 1100/2000
Author: MH
Last saved by: Velebny
Company: MH SR

UZNESENIE 
VLÁDY SR 1100/2000

k návrhu na privatizáciu majetkových účastí štátu v strojárskych podnikoch a na reštrukturalizáciu DMD holding, a.s. Trenčín 

Číslo uznesenia: 1100

Zo dňa.........: 20. 12. 2000

Číslo materiálu: 3191/2000

Predkladá......: minister hospodárstva

Podnet.........: iniciatívny návrh

Vláda

A. berie na vedomie
A.1 návrh na privatizáciu majetkových účastí štátu v strojárskych podnikoch a na reštrukturalizáciu DMD holding, a.s. Trenčín; 

B. súhlasí
B.1. s navrhnutým spôsobom reštrukturalizácie DMD holding, a.s. Trenčín, 

B.2. s navrhnutým postupom prevodu majetkových podielov akcií z Ministerstva hospodárstva SR a Slovenskej konsolidačnej, a.s. na Fond národného majetku SR; 

C. ukladá
ministrovi hospodárstva

C.1. v spolupráci s prezidentom prezídia Fondu národného majetku SR zabezpečiť reštrukturalizáciu skupiny spoločností DMD holding, a.s. Trenčín 

do 28. februára 2001

C.2. predložiť na Ministerstvo pre správu a privatizáciu národného majetku SR privatizačný projekt majetkovej účasti štátu v DMD holding, a.s. Trenčín na prevod akcií z Ministerstva hospodárstva SR na Fond národného majetku SR s návrhom na ich dočasné ponechanie na Fonde národného majetku SR s tým, že následná privatizácia bude zabezpečená v zmysle zákona č. 92/1991 Zb. 

do 31. marca 2001

C.3.predložiť na Ministerstvo pre správu a privatizáciu národného majetku SR privatizačné  projekty majetkových účastí štátu v Z«S Dubnica nad Váhom plus, a.s., ZVS Dubnica nad Váhom, a.s., Konštrukta Industry, a.s. Trenčín, Konštrukta Defence, a.s. Trenčín, DMD Invest, a.s. Trenčín na prevod akcií z Ministerstva hospodárstva SR na Fond národného majetku SR s návrhmi spôsobu privatizácie týchto majetkových podielov akcií po ich ocenení na zvýšenie základného imania DMD holding, a.s. Trenčín a vydaním akcií v prospech Fondu národného majetku SR 

do 28. februára 2001

ministrovi hospodárstva
ministerke financií

C.4.spolupracovať s SPP š.p. Bratislava, SE a.s. Bratislava, VÚB a.s. Bratislava a SLSP a.s. Bratislava pri realizovaní reštrukturalizácie skupiny spoločností DMD holding, a.s. Trenčín 

priebežne

ministrovi hospodárstva
ministrovi práce, sociálnych vecí a rodiny

C.5. v spolupráci s DMD holding a.s. Trenčín, Fondom národného majetku SR a orgánmi OZ KOVO spracovať analýzu možných sociálnych dopadov reštrukturalizácie a uplatnenia zákona o konkurze a vyrovnaní na zamestnanosť v jednotlivých regiónoch vrátane návrhov potrebných opatrení 

do 28. februára 2001

ministrovi obrany

C.6.v spolupráci s ministrom hospodárstva a ministerkou financií definovať, ktoré kapacity obranného priemyslu je potrebné zachovať vo väzbe na potreby obrany štátu 
         
do 31. januára 2001

ministerke pre správu a privatizáciu národného majetku

C.7. na základe predložených privatizačných projektov majetkových účastí štátu, návrhov spôsobu privatizácie vydáva» rozhodnutia o privatizácii majetku štátu 

do 2 mesiacov po predložení privatizačných projektov

ministrovi hospodárstva
ministerke financií

C.8. po spracovaní privatizačných projektov a po vydaní rozhodnutí o privatizácii majetkových účastí štátu v uvedených spoločnostiach previesť akcie z vlastníctva Ministerstva hospodárstva SR a Slovenskej konsolidačnej, a.s. na Fond národného majetku SR 

do 14 dní po vydaní rozhodnutia

D. mení
D.1. body C.4 a C.6 uznesenia vlády SR č. 464 z 21. 6. 2000 k dokončeniu transformácie a návrhu na prevzatie štátnej záruky za Nový Calex, a.s. Zlaté Moravce, s cieľom zlepšiť podmienky pre privatizáciu tejto spoločnosti takto:

"ministerke financií

C.4. v spolupráci s ministrom hospodárstva zabezpečiť vykonanie urýchlených krokov smerujúcich k vstupu strategického investora do spoločnosti Nový Calex, a.s.,

C.6. zabezpečiť zohľadnenie v manažérskych zmluvách manažmentu spoločnosti Nový Calex, a.s. ako jednu z podmienok na odmeňovanie úhradu úrokov a istiny úveru, na ktorý poskytuje vláda štátnu záruku, 

E. dopĺňa
E.1. uznesenie vlády SR č. 464 z 21. 6. 2000 k dokončeniu transformácie a návrhu na prevzatie štátnej záruky za Nový Calex, a.s. Zlaté Moravce, s cieľom zlepšiť podmienky pre privatizáciu tejto spoločnosti takto:

"ministerke financií

C.7. zabezpečiť, aby Valné zhromaždenie spoločnosti Nový Calex, a.s. zvolilo do dozornej rady Nového Calexu, a.s. zástupcu Ministerstva hospodárstva SR

do 31. decembra 2000" 

F. odporúča
prezidentovi prezídia Fondu národného majetku SR
F.1. spolupracovať s ministrom hospodárstva pri zabezpečení reštrukturalizácie skupiny spoločností DMD holding, a.s. Trenčín

do 28. februára 2001 

F.2. zabezpečiť prostredníctvom zástupcov Fondu národného majetku SR delegovaných v orgánoch DMD holding, a.s. Trenčín schválenie realizácie a kontrolu navrhnutej reštrukturalizácie DMD holding. a.s. Trenčín

priebežne 

F.3. zabezpečiť prostredníctvom zástupcov v orgánoch spoločnosti spolurozhodovanie Ministerstva hospodárstva SR vo vzťahu k DMD holding, a.s. Trenčín do realizovania jeho privatizácie

priebežne 

generálnemu riaditeľovi Slovenskej konsolidačnej a.s.

F.4. spolupracovať pri plnení úloh v bodoch C.4, C.6 a C.7 zmeneného uznesenia vlády SR č. 464/2000. 

Vykonajú
minister hospodárstva 
ministerka financií 
minister práce, sociálnych vecí a rodiny 
minister obrany 
ministerka pre správu a privatizáciu národného majetku 

Na vedomie
prezident prezídia Fondu národného majetku SR 
generálny riaditeľ Slovenskej konsolidačnej, a.s.